கீரனூர் ஜாகிர் ராஜா

கீரனூர் ஜாகிர் ராஜா (Keeranur Zakir Raja, 6 அக்டோபர் 1962) என்பவர் ஒரு தமிழக எழுத்தாளர் ஆவர். இவர் பொதுவாக ஒடுக்கபட்ட விளிம்புநிலை மக்களின் குரலை தன் படைப்புகள் வழியாக வெளிப்படுத்துகிறார். குறிப்பாக தமிழ் இசுலாமியர் வாழ்கை குறித்து இவரது எழுத்துகள் தனிதன்மை மிக்கவை. இவர் மொத்தம் ஏழு புதினங்கள், நான்கு சிறுகதை தொகுப்புகள், மூன்று கட்டுரை நூல்கள், ஆறு தொகை நூல்கள், சிறார் இலக்கியம் என எழுதியுள்ளார்.

 வாழ்கை குறிப்பு 
ஜாகிர்ராஜா தமிழ்நாட்டின், திண்டுக்கல் மாவட்டம், பழனிக்கு அருகில் உள்ள கீரனூரில்  அ. ப. சதக்கத்துல்லா, அ. இ. அ.மெகருன்னிஷா பீவி இணையருக்கு மகனாகப் பிறந்தார். இவரது மூதாதையர் அருகில் உள்ள கொத்தயம் கிராமத்திலிருந்து கீரனூருக்கு இடம்பெயர்ந்தவர்களாவர். இவரது தாத்தாவிற்கு தாத்தா காலத்தில் இசுலாத்தை தழுவினர்.முத்தலாக் தடைச்சட்டம் குறித்து முஸ்லீம் பெண்களிடம் வாக்கெடுப்பு நடத்தவேண்டும், கீரனூர் ஜாகிர்ராஜா நேர்காணல், கேள்விகள்: மாநவ், நூல்: பேசும் புதிய சக்தி நேர்காணல்கள், தொகுப்பாசிரியர்: எஸ் செந்தில்குமார், பதிப்பு: 2018,  பேசும் புதியசக்தி பதிப்பகம், எண்: 29எச், ஏ.என்.ஆர். காம்ப்ளக்ஸ் தெற்கு வீதி, திருவாரூர். பக்கம்: 249-265  

ஜாகிர்ராஜா 90களின் தொடக்கத்தில் திரைப்பட இயக்குநராக விரும்பி ராதாரவியிடம் சென்று சேர்ந்தார். அவர் இவரை சந்தான பாரதியிடம் உதவி இயக்குநராக சேர்த்துவிட்டார். பின்னர் சிந்தர் கே. விஜயனிடம் சிலகாலம் உதவி இயக்குநராக பணிபுரிந்தார். உடல் நிலை காரணமாக கீரனூருக்கு திரும்பினார். ஒரு கட்டத்தில் தஞ்சாவூருக்கு வேலை தேடி வந்தார். அங்கு இலக்கிய வட்டத்தினருடன் தொடர்பு ஏற்பட்டது. அப்போது எழுத்தாளரான தஞ்சை ப்ரகாசின் மாணவராக ஆனார். 1995 இல் தன் எழுத்து வாழ்கையைத் துவக்கி தமிழில் தீவிரமாக எழுதிவருகிறார்.  

 படைப்புகள் 
 மீன்காரத் தொரு 
 கருத்த லெப்பை
 துருகித்தொப்பி
 வடக்கேமுறி அலிமா
 மீன்குகை வாசிகள்
 ஜின்னாவின் டைரி
 குட்டிச்சுவர் கலைஞன்
 செம்பருத்தி பூத்த வீடு
 பெருநகரக் குறிப்புகள்

 விருதுகள் 
கனடா இலக்கியத் தோட்ட விருது, 2013 சிறந்த புனைவு (ஜின்னாவின் டைரி)
சேலம் தமிழ்ச்சங்க விருது
சிறந்த புதினத்துக்கான ஆனந்த விகடன் விருது
தி இந்துவின் லிட் பார் லைப் இன்குலாப் விருது

 மேற்கோள்கள் 

பகுப்பு:திண்டுக்கல் மாவட்ட மக்கள்
பகுப்பு:தமிழ் எழுத்தாளர்கள்
பகுப்பு:1962 பிறப்புகள்
பகுப்பு:ஊர்ப் பெயரால் அறியப்படும் மக்கள்
பகுப்பு:தஞ்சாவூர் மாவட்ட எழுத்தாளர்கள்